En stor, lys og skøn lejlighed, som kun kan anbefales på det varmeste.
Den er meget rummelig, og der er god plads overalt - både ift. køkken, spiseplads bord/-plads og ved sofaerne.
Alt er nyt, og der er tre store badeværelser med bruser alle steder, shampoo og masser af håndklæder, vaskemaskine og tørretumbler, tørrestativ, strygejern, støvsuger, nespresso maskine og almindeligt køkkenudstyr til 4-6 personer.
Der er store gulv til loft skydedøre ud til en have med bord og stole, så man kan nyde såvel morgenkaffen som godnatdrinken ude. Bliver det for varmt, er der aircon i alle værelser.
Og for os var den aflåste private parkeringsplads et meget stort plus. Altid plads og ingen p-afgifter oveni.
Eneste grund til ikke at vælge denne lejlighed er, hvis man ønsker at bo midt i centrum - ellers opfylder denne alle ønsker. Flere buslinier lige rundt om hjørnet, der kører direkte til centrum mm., og der ligger flere supermarkeder i gå-afstand.
Der ligger et særdeles anerkendt og velbesøgt pizzaria på vejen (det ligger i nummer 1), og en super hyggelig lillebitte bar lige rundt om hjørnet til venstre på det lille torv (ejeren er en super venlig og hyggelig ældre mand, der gerne vil snakke)
Chiara tog vel imod os, og der var både frisk vand, frugt, kaffe og en stor pose lækker pasta, da vi ankom.
Hun skrev løbende til os for at sikre, at alt - og vi - var ok, og hun står til rådighed med info og råd mm., hvis man har brug for hjælp.
Vi kommer helt sikkert tilbage, og skal igen bo i Chiaras dejlige lejlighed :)